Պաշտոնական Անկարան շարունակում է պնդել, որ հենց Գյուլենն է կանգնած անցած տարի Թուրքիայում իրականացված հեղաշրջման փորձի ետևում: Արյունալի այդ իրադարձություններից հետո Թուրքիայի իշխանությունները 50 հազար մարդու են ձերբակալել, այդ թվում՝ ուսուցիչների, ոստիկանների, լրագրողների ու օտարերկրյա քաղաքացիների՝ գյուլենականների հետ առնչություն ունենալու համար: Ինքը՝ Միացյալ Նահանգներում բնակվող հոգևորական գործիչը, կտրականապես հերքում է այս մեղադրանքները: